ประกาศกรมกิจการสตรีและสถาบันครอบครัวประกาศกรมกิจการสตรีและสถาบันครอบครัวเรื่องหลักเกณฑ์และวิธีการยื่นคำขอรับการชดเชยและเยียวยาแทนผู้เสียหาย โดยที่พระราชบัญญัติความเท่าเทียมระหว่างเพศพ.ศ. ๒๕๕๘มีบทบัญญัติให้อธิบดีกรมกิจการสตรีและสถาบันครอบครัวประกาศกำหนดหลักเกณฑ์และวิธีการยื่นคำขอรับการชดเชยและเยียวยาแทนผู้เสียหายอาศัยอำนาจตามความในมาตรา๒๕ แห่งพระราชบัญญัติความเท่าเทียมระหว่างเพศ พ.ศ. ๒๕๕๘ อธิบดีกรมกิจการสตรีและสถาบันครอบครัวจึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศกรมกิจการสตรีและสถาบันครอบครัวเรื่อง หลักเกณฑ์และวิธีการยื่นคำขอรับการชดเชยและเยียวยาแทนผู้เสียหายข้อ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้ผู้เสียหาย หมายความว่าบุคคลซึ่งคณะกรรมการวินิจฉัยการเลือกปฏิบัติโดยไม่เป็นธรรมระหว่างเพศ ได้วินิจฉัยว่าถูกเลือกปฏิบัติโดยไม่เป็นธรรมระหว่างเพศผู้ปกครอง หมายความว่า บิดามารดา ผู้รับบุตรบุญธรรมผู้ปกครองตามประมวลกฎหมายแพ่งและพาณิชย์ และให้หมายความรวมถึงพ่อเลี้ยง แม่เลี้ยงตลอดจนบุคคลอื่นซึ่งรับผู้เสียหายที่เป็นผู้เยาว์ไว้ในความอุปการะเลี้ยงดูหรืออาศัยอยู่ด้วยกรม หมายความว่า กรมกิจการสตรีและสถาบันครอบครัวข้อ๔ ในกรณีที่ผู้เสียหายเป็นผู้เยาว์คนเสมือนไร้ความสามารถ คนไร้ความสามารถ หรือในกรณีที่ผู้เสียหายไม่สามารถยื่นคำขอรับการชดเชยและเยียวยาด้วยตนเองได้ผู้ปกครอง ผู้พิทักษ์ ผู้อนุบาล สามีหรือภริยา ผู้ดูแลหรือบุคคลอื่นใดเพื่อประโยชน์ของผู้เสียหายแล้วแต่กรณี จะยื่นคำขอรับการชดเชยและเยียวยาแทนผู้เสียหายก็ได้ข้อ๕ ในกรณีที่ผู้ปกครอง ผู้พิทักษ์ผู้อนุบาล สามีหรือภริยา ยื่นคำขอรับการชดเชยและเยียวยาแทนผู้เสียหายให้ยื่นคำขอพร้อมด้วยเอกสารและหลักฐาน ดังต่อไปนี้(๑)สำเนาทะเบียนบ้าน และสำเนาบัตรประจำตัวประชาชนหรือบัตรประจำตัวที่ทางราชการออกให้ที่มีรูปถ่ายของผู้ยื่นคำขอ(๒)สำเนาคำวินิจฉัยของคณะกรรมการวินิจฉัยการเลือกปฏิบัติโดยไม่เป็นธรรมระหว่างเพศ(๓)สำเนาเอกสารหรือหลักฐานเกี่ยวกับการมีอำนาจปกครองผู้เยาว์กรณียื่นคำขอแทนผู้เสียหายที่เป็นผู้เยาว์(๔)สำเนาคำพิพากษาหรือคำสั่งของศาลที่แต่งตั้งผู้พิทักษ์หรือผู้อนุบาลกรณียื่นคำขอแทนผู้เสียหายที่เป็นผู้เสมือนไร้ความสามารถหรือผู้ไร้ความสามารถ(๕)สำเนาทะเบียนสมรส กรณียื่นคำขอแทนผู้เสียหายที่เป็นคู่สมรสข้อ๖ ในกรณีที่ผู้ดูแลหรือบุคคลอื่นใดเพื่อประโยชน์ของผู้เสียหายยื่นคำขอรับการชดเชยและเยียวยาแทนผู้เสียหายให้ยื่นคำขอพร้อมด้วยเอกสารและหลักฐาน ดังต่อไปนี้(๑)สำเนาทะเบียนบ้าน และสำเนาบัตรประจำตัวประชาชนหรือบัตรประจำตัวที่ทางราชการออกให้ที่มีรูปถ่ายของผู้ยื่นคำขอ(๒)สำเนาคำวินิจฉัยของคณะกรรมการวินิจฉัยการเลือกปฏิบัติโดยไม่เป็นธรรมระหว่างเพศ(๓)หนังสือมอบอำนาจของผู้เสียหาย(๔)เหตุผลและความจำเป็นที่ทำให้ผู้เสียหายไม่สามารถยื่นคำขอด้วยตนเองได้ข้อ๗ การยื่นคำขอรับการชดเชยและเยียวยาแทนผู้เสียหายให้ยื่นโดยตรงต่อกรมหรือส่งทางไปรษณีย์ลงทะเบียนก็ได้และให้ถือว่าวันที่ยื่นคำขอดังกล่าวต่อกรมหรือวันที่ที่ทำการไปรษณีย์ต้นทางประทับตรารับที่ซองหนังสือคำขอแล้วแต่กรณี เป็นวันที่ยื่นคำขอข้อ๘ เมื่อเจ้าหน้าที่ของกรมได้รับคำขอรับการชดเชยและเยียวยาแล้วให้ตรวจสอบคำขอโดยไม่ชักช้าพร้อมทั้งเสนอความเห็นต่อคณะกรรมการบริหารกองทุนเพื่อพิจารณาอนุมัติการจ่ายเงินชดเชยและเยียวยาแก่ผู้เสียหายหรือผู้ยื่นคำขอแทนผู้เสียหายข้อ๙ ให้อธิบดีกรมกิจการสตรีและสถาบันครอบครัวรักษาการตามประกาศนี้และเป็นผู้วินิจฉัยชี้ขาดในกรณีที่มีปัญหาหรือข้อขัดแย้งเกี่ยวกับการปฏิบัติตามประกาศนี้ประกาศ ณ วันที่ ๑๙กุมภาพันธ์ พ.ศ. ๒๕๕๙เลิศปัญญา บูรณบัณฑิตอธิบดีกรมกิจการสตรีและสถาบันครอบครัวปริยานุช/จัดทำ๔ เมษายน ๒๕๕๙ชวัลพร/ตรวจ๔ เมษายน ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๗๖ ง/หน้า ๕๓/๓๑ มีนาคม ๒๕๕๙